Document ID: /roh_data/filtered/fineweb-2-filterrobots_roh.jsonl.gz/43976

Ils chantuns controlleschian a moda memia lucca las mesiras per evitar ch'il coronavirus sa derasia. Quai resorta d'in'ordinaziun da l'Uffizi federal da sanadad BAG, sco il «Sonntagsblick» rapporta.
Cunzunt manaschis che sajan exposts a ristgs pli auts, duessian vegnir controllads pli sever. Tar quels tutgian per exempel chasas da maz ed ulteriurs elavuraturs da mangiativas. Quels vegnian a survegnir las proximas emnas dapli visitas da controlladers. Cas sco en Germania veglian ins evitar per tut pretsch.